Pranešimas žiniasklaidai

2025 m. gruodžio 2 d.

**Prasidėjus Adventui Aukštaitijoje atnaujinta populiari „Maxima“: pasiruošimas Kalėdoms kupiškėnams bus patogesnis**

**Beveik dvidešimtmetį skaičiuojanti Kupiškio „Maxima“ antradienio rytą duris atvėrė lyg nauja. Adresu Gedimino g. 53N įsikūrusi dviejų X parduotuvė pirkėjus pasitinka ne tik atnaujintomis patalpomis, bet ir gausesniu šviežio maisto asortimentu. Kupiškėnai bei miesto svečiai dabar čia ras gerokai daugiau pieno produktų, šviežiai iškeptos duonos ir bandelių, šviežios mėsos ir žuvies gaminių.**

„Kupiškio „Maxima“ yra vienintelė didesnė parduotuvė Kupiškio rajone, kurioje dažnai lankosi ne tik kupiškėnai – pirkėjai čia atvyksta iš aplinkinių rajonų: Biržų, Rokiškio, Anykščių. Stengėmės parduotuvės atnaujinimo darbus užbaigti iki Kalėdų, kad ištikimi mūsų pirkėjai šventiniu laikotarpiu galėtų pasirūpinti viskuo, ko reikia ir šventiniam stalui, ir namų dekorui, ir dovanoms“, – sako „Maximos“ Komunikacijos ir korporatyvinių ryšių departamento direktorė Snieguolė Valiaugaitė.

Atnaujinta parduotuvė duris atvėrė su trigubai didesniu pieno produktų bei šviežių kepinių asortimentu, o šviežios mėsos, paukštienos ir žuvies produktų pirkėjai ras dukart daugiau nei anksčiau. Gausesnis ir valgyti paruoštų fasuotų „Meistro kokybės“ gaminių pasirinkimas, norintiems pavalgyti greitai, bet kokybiškai ir už gerą kainą. S. Valiaugaitė pabrėžia, kad praplėstas šviežio maisto asortimentas ir jo įvairovė pirkėjams padės šventėms pasiruošti lengviau, be nerimo, taip užtikrinant daugiau laiko pasidžiaugti artėjančiomis Kalėdomis.

**Dėmesys pirkėjų ir darbuotojų patogumui**

Atnaujintoje 2266 kv. m prekybinio ploto parduotuvėje prekių išdėstymas bus kone identiškas kaip bet kurioje kitoje panašaus dydžio „Maximoje“. Šviežio maisto kelionė pirkėją lydės viso jo apsipirkimo metu. Taip pat, parduotuvė suplanuota taip, kad pirkėjų patogumui po ranka visada būtų viena kitą papildančios kategorijų prekės. Pavyzdžiui, saldumynai ir kava, arbata arba kiaušiniai, majonezas ir žuvis, o perkant miltus, pirkėjai greta ras prieskonius bei makaronus ir t. t.

Pirkėjų patogumui atsinaujinusioje Kupiškio „Maximoje“ veikia 5 įprastos kasos ir įrengta net 12 modernių, naujos kartos savitarnos kasų – dabar jos turi didesnį ekraną, yra erdvesnės, turi atnaujintą prekių apmokėjimo procesą, kuris užtikrina greitesnį ir sklandesnį atsiskaitymą.

„Kupiškio „Maximą“ atnaujinome ne tik pirkėjams, bet ir mūsų kolegoms. Nuo šiol jie galės mėgautis dvigubai erdvesnėmis, patogesnėmis poilsio patalpomis. Didžiuojamės, kad čia dirba 54 darbuotojai, iš kurių daugiau nei 20 įmonėje darbuojasi jau dešimt metų ir net ilgiau“, – dalinasi S. Valiaugaitė.

**Atidarymo proga – ypatingos nuolaidos**

Pirmąją savaitę po atidarymo, atnaujintoje dviejų X Kupiškio „Maximoje“ pirkėjai gali pasinaudoti ypatingais kainų pasiūlymais – visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas_x709>.

Atsinaujinusi Kupiškio „Maxima“ pirkėjų kasdien lauks nuo 8 iki 22 valandos. Atvykę į „Maximą“ maisto prekių, pirkėjai galės tuo pačiu pasirūpinti ir kitomis būtinomis reikmėmis – tame pačiame pastate ras atsinaujinusią „Eurovaistinę“, kurioje atidarymo savaitę pirkėjų lauks specialūs pasiūlymai.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)